หนูอยากสอบถามว่าเพิ่งคลอดลูกมาได้ 18 วัน คลอดเองไม่ต้องกรีดและเย็บช่องคลอด แล้วมีอะไรกับแฟนแต่หลั่งนอกมีโอกาสท้องไหมค่ะ
สวัสดีค่ะ หลังการคลอดบุตรแบบธรรมชาตินั้น มักจะมีกลไกตามธรรมชาติที่ช่วยไม่ให้เกิดการตั้งครรภ์อยู่แล้ว และยิ่งถ้าให้นมบุตรอย่างสม่ำเสมอทุก 3 ชั่วโมง โอกาสตั้งครรภ์ในช่วง 1 เดือนแรกหลังคลอดนั้นมีน้อยมาก แต่หากยังไม่พร้อมมีบุตร แนะนำการคุมกำเนิดทันทีหลังคลอด ไม่ว่าจะเป็นการใช้ยาคุมแบบแผง ฉีดยาคุม ฝังยาคุม หรือใช้ถุงยางอนามัยขณะมีเพศสัมพันธ์การมีเพศสัมพันธ์สามารถทำได้ตามปกติ เมื่อไม่เจ็บแผลเย็บแล้ว โดยปกติแผลเย็บจะใช้เวลาประมาณ 1-2 สัปดาห์หรือนานกว่านั้นเล็กน้อยกว่าจะสมานกันดีค่ะแนะนำสังเกตแผลก่อน หากแผลเย็บแห้งสนิท ติดกันดี มีเพศสัมพันธ์ได้ แต่จริงๆแนะนำให้พ้นเดือนแรกไปก่อนค่ะ